als_Latn dik_Latn sag_Latn
Kemi parë një zonjë të parë franceze si Carla Bruni, disa vite më të re e madje dhe më të gjatë sesa Nicolas Sarkozy. Kemi parë më pas një president francez si François Hollande duke dalë nga banesa e së dashurës që tashmë është zyrtarizuar si partnerja e tij, aktorja Julie Gayet, gjithashtu shumë më e re në moshë sesa Presidenti, por nuk kishim parë asgjë sepse nëse i fiton zgjedhjet kandidati me më shumë shanse aktualisht, Emmanuel Macron, zonjë e parë do të bëhet bashkëshortja e tij që është plot 25 vjet më e madhe.
Brigitte Trogneux ka qenë mësuesja e tij në gjimnaz në qytetin e lindjes së të dyve, Amiens dhe puthja e parë publike mes tyre ka qenë ajo e një nxënësi ndaj mësueses së tij, në faqe sigurisht, kur Emmanuel ishte vetëm 15 vjeç. Kur mbushi 17 ai kishte nisur t’i vardisej mësueses e cila ishte e martuar me tre fëmijë duke i kërkuar të martohej me të. Një histori krejt e pazakontë dhe në dukje e pamundur, por Emmanuel tregoi një vendosmëri të pashoqe, që sot mund të numërohet si një prej pikave të tij të forta.
Kështu mësuesja elegante Brigitte la bashkëshortin dhe shkoi të jetonte në Paris me të dashurin e saj të ri, së bashku me tre fëmijët e saj. Para dhjetë vitesh ata janë martuar. Sot, teksa garon për President, Emmanuel Macron është 39 vjeç dhe bashkëshortja plot 64. Në ka diçka që mund të themi, para kësaj histori që të lë paksa pa fjalë është që zonja ka një elegancë të rrallë…
Ndoshta për ca kohë do i lëmë të qetë Donald dhe Melania Trump. Një histori edhe më e rrallë dashurie presidenciale ka nisur të shfletohet në Evropë.
als_Latn als_Latn als_Latn als_Latn